Babelscape/SREDFM huggingface dataset:
Opportunity

Το Opportunity (μτφρ.: "Ευκαιρία"), επίσης γνωστό ως MER-Β (Mars Exploration Rover - Β), MER-1 ή με το υποκοριστικό "Oppy", είναι ένα ρομποτικό όχημα (ρόβερ) που υπήρξε ενεργό στον πλανήτη Άρη από το 2004 έως τα τέλη του 2018. Εκτοξεύθηκε στις 7 Ιουλίου 2003, στο πλαίσιο του προγράμματος Mars Exploration Rover (Ρομποτικό Όχημα Εξερεύνησης του Άρη) της NASA, και προσγειώθηκε στην πεδιάδα Meridiani Planum του Άρη στις 25 Ιανουαρίου 2004, τρεις εβδομάδες αφότου το δίδυμο του σκάφος "Spirit" (MER-A) προσεδαφίστηκε στην άλλη πλευρά του πλανήτη. 

Με προγραμματισμένη διάρκεια λειτουργίας 90 αρειανών ημερών (λίγο περισσότερο από 90 γήινες ημέρες), το "Spirit" λειτούργησε μέχρι να κολλήσει το 2009 και να διακόψει την επικοινωνία το 2010, ενώ το "Opportunity" κατάφερε να παραμείνει λειτουργικό επί 5111 αρειανές ημέρες μετά την προσεδάφισή του. Διατηρούσε την ισχύ και τα βασικά του συστήματα μέσω συνεχούς φόρτισης των μπαταριών του, χρησιμοποιώντας ηλιακή ενέργεια, και αδρανοποίησης κατά τη διάρκεια συμβάντων, όπως αμμοθυελλών, για εξοικονόμηση ενέργειας. Αυτή η προσεκτική λειτουργία επέτρεψε στο "Opportunity" να υπερβεί το σχέδιο λειτουργίας του κατά 14 χρόνια και 46 ημέρες, 55 φορές περισσότερο από την σχεδιασμένη διάρκεια ζωής του. Έως τις 10 Ιουνίου 2018, όταν επικοινώνησε τελευταία φορά με τη NASA, το ρόβερ είχε διανύσει απόσταση 45,16 χιλιομέτρων. 

Τα κυριότερα σημεία της αποστολής περιελάμβαναν την αρχική αποστολή διαρκείας 90 αρειανών ημερών, την εξεύρεση μετεωριτών όπως τον μετεωρίτη Meridiani Planum και πάνω από δύο χρόνια εξερεύνησης και μελέτης του κρατήρα Βικτόρια. Το ρόβερ άντεξε μέτριας έντασης αμμοθύελλες και το 2011 έφτασε στον κρατήρα Endeavour, ο οποίος χαρακτηρίστηκε ως "δεύτερο σημείο προσεδάφισης". Η αποστολή του "Opportunity" θεωρείται μία από τις πιο επιτυχημένες επιχειρήσεις της NASA. 

Λόγω της πλανητικής αμμοθύελλας του 2018 στον Άρη, το "Opportunity" διέκοψε την επικοινωνία στις 10 Ιουνίου και εισήλθε σε προστατευτική κατάσταση «ασφαλούς λειτουργίας» (safe mode) στις 12 Ιουνίου 2018. Υπήρχε η ελπίδα ότι θα επανεκκινήσει μόλις ο καιρός βελτιωθεί αλλά δεν το έκανε, γεγονός που υποδηλώνει είτε μια καταστροφική βλάβη, είτε ότι ένα στρώμα σκόνης είχε καλύψει τους ηλιακούς του συλλέκτες. Οι τεχνικοί της NASA ήλπιζαν να αποκαταστήσουν την επικοινωνία με το ρόβερ, επικαλούμενοι μια περίοδο με ισχυρούς ανέμους που αναμενόταν και που θα μπορούσαν ενδεχομένως να καθαρίσουν τους ηλιακούς του συλλέκτες. Στις 13 Φεβρουαρίου 2019, αξιωματούχοι της NASA ανακοίνωσαν ότι η αποστολή του "Opportunity" ολοκληρώθηκε, καθώς το διαστημικό σκάφος δεν κατάφερε να απαντήσει σε πάνω από 1.000 σήματα που του στάλθηκαν από τον Αύγουστο του 2018. Τα τελευταία δεδομένα που στάλθηκαν ήταν το τραγούδι "I'll Be Seeing You" από τον Billie Holiday.
Γαλατοϊταλική γλώσσα της Σικελίας

375px|thumb|Γλωσσολογικός χάρτης της Ιταλίας. Μπορούμε να διακρίνουμε την Γαλατοϊταλική γλώσσα στην Σικελία με το ανοιχτό πράσινο χρώμα.|alt=|left
Η Γαλατοϊταλική γλώσσα της Σικελίας () είναι μια από τις Γαλατοϊταλικές γλώσσες η οποία λαμβάνει χώρα στην Σικελία σε κυρίως 2 Ιταλικές επαρχίες αλλά μπορεί να ακουστεί και σε άλλες 6 η οποίες αναφέρονται παρακάτω. Είναι απόγονος της διαλέκτου που μιλιόταν από Βορειοϊταλούς οι οποίοι μετανάστευσαν μαζικός από την βόρεια Ιταλία στην Σικελία επί βασιλεία του Ρογήρου Α΄ κατά τον 11ο αιώνα μ.Χ. Η γλώσσα χαρακτηρίζεται ως υπό εξαφάνιση αφού μιλιέται από μόλις 60,000 ανθρώπους.
Όσκαρ Λουτς

Ο Όσκαρ Λουτς (εσθονική γλώσσα: "Oskar Luts", 26 Δεκεμβρίου 1886/ 7 Ιανουαρίου 1887 – 23 Μαρτίου 1953) ήταν Εσθονός συγγραφέας που άκμασε κατά το πρώτο μισό του 20ού αιώνα. Τιμήθηκε με διάφορα βραβεία για το συνολικό έργο του, ενώ πολλές από τις νουβέλες του έχουν μεταφερθεί στον κινηματογράφο.
Νεφερτάρι

Η Νεφερτάρι, επίσης γνωστή ως Νεφερτάρι Μεριτμούτ, ήταν μια Αιγυπτιακή βασίλισσα και η πρώτη από τις Μεγάλες Βασιλική Γυναίκες (ή κύριες γυναίκες) του Ραμσή του Μέγα. Η λέξη Νεφερτάρι σημαίνει "όμορφη σύντροφος" και το Μεριτμούτ σημαίνει "Αγαπημένη της [θεάς] Μουτ'. Είναι μια από τις πιο γνωστές αιγύπτιες βασίλισσες, δίπλα από την Κλεοπάτρα, τη Νεφερτίτη, και τη Χατσεπσούτ. Ήταν πολύ μορφωμένη και ήταν σε θέση να διαβάζει και να γράφει ιερογλυφικά, μια πολύ σπάνια ικανότητα εκείνη την εποχή. Χρησιμοποίησε αυτές τις δεξιότητες για τη διπλωματική εργασία, αντίστοιχα με άλλους επιφανείς βασιλείς της εποχής. Ο τάφος της, που ονομάζεται QV66, είναι ένα από τους μεγαλύτερους και εντυπωσιακότερους στην Κοιλάδα των Βασιλισσών. Ο Ραμσής κατασκεύασε ένα ναό στο Αμπού Σιμπέλ, δίπλα από το κολοσσιαίο μνημείο του εκεί.
Ντέλο Τρουντά

Η Ντέλο Τρουντά (κυριολεκτικά: Εργατική Υπόθεση, Ρωσικα: Дело Труда) ήταν ένα αναρχικό και πλατφορμιστικό περιοδικό που δημοσιεύθηκε για πρώτη φορά το 1925 από την «Ομάδα Ρωσών Αναρχικών στο Εξωτερικό».

Ήταν Ρώσοι πολιτικοί εξόριστοι οι οποίοι σχημάτισαν την ομάδα στο Παρίσι, μετά το τέλος της Ρωσικής Επανάστασης του 1917. Μεταξύ των μελών ήταν οι Νέστορ Μαχνό, Πιοτρ Αρσίνοφ, Γκρεγκόρι Μαξιμόφ, Ιντα Μετ και Νίκολας Λαζαρέβιτς.

Η ήττα τους από τους μπολσεβίκους έπεισε την ομάδα ότι οι αναρχικοί χρειάζονται μια ισχυρότερη πολιτική δομή, συμπεριλαμβανομένων των πολιτικών φατριών, μιας πολιτοφυλακής και μιας εκτελεστικής επιτροπής. Άρχισαν να δημοσιεύουν το Dielo Truda το 1925 και το επόμενο έτος δημοσίευσαν ένα οριστικό και επιβλητικό πλατφορμιστικό φυλλάδιο με τίτλο "«Οργανωτική πλατφόρμα της Γενικής Ένωσης Αναρχικών» 

Σύντομα, οι πιέσεις των σταλινιστών και των γαλλικών αρχών τους οδήγησαν να εγκατασταθούν από το Παρίσι στο Σικάγο.

Το περιοδικό δημοσιεύθηκε με τον τίτλο Dielo Truda μέχρι το 1939, όταν συγχωνεύθηκε με ένα αναρχοσυνδικαλιστικό περιοδικό για να γίνει Dielo Trouda-Probuzhdenie. Ο Γκρεγκόρι Μαξιμόφ επεξεργάστηκε αυτή τη δημοσίευση μέχρι το 1950. 

Η Ντέλο Τρουντά προώθησε ένα πλατφορμιστικό μοντέλο που προκάλεσε μια κριτική απάντηση από τον Ερρίκο Μαλατέστα, τον Sébastien Faure, τονΑλεξάντερ Μπέρκμαν και μερικούς άλλους αναρχικούς. Το χαρακτήρισαν αυταρχικό και επομένως αντίθετο στον αναρχισμό. Παρόλο που οι περισσότεροι σύγχρονοι αναρχικοί στοχαστές αντέδρασαν με αμφιθυμία, η πλατφορμιστική αναζωπύρωσε τη δεκαετία του 1950 και υπάρχουν σήμερα πολυάριθμοι αναρχικοί οργανισμοί που επηρεάζονται από την πλατφόρμα, όπως ο κοινός αγώνας (κοινός αγώνας - φιλελεύθερη κοινοβουλευτική ομοσπονδία, πρώην Βορειοανατολική ομοσπονδία αναρχικών κομμουνιστών) στις Ηνωμένες Πολιτείες , και το Κίνημα Αλληλεγγύης των Εργαζομένων στην Ιρλανδία.
Ίντα Μετ

H Ίντα Μετ Ida Mett (γεννημένη Ida Gilman, 20 Ιουλίου 1901 στο Smarhoń, αυτοκρατορική Ρωσία - 27 Ιουνίου 1973 στο Παρίσι, Γαλλία) αναρχική και συγγραφέας.

Η Mett είχε ενεργή συμμετέχή στο ρωσικό αναρχικό κίνημα στη Μόσχα και συνελήφθη από τις σοβιετικές αρχές για ανατρεπτικές δραστηριότητες. Δραπέτευσε σύντομα. Από τη Ρωσία έφυγε στην Πολωνία, αργότερα στο Βερολίνο και τελικά στο Παρίσι (1926) όπου δραστηριοποιήθηκε με Dielo Trouda Group και συνεξέδιδε το περιοδικό Dielo Truda.

Η Mett έγραψε την ιστορία της εξέγερσης της Κροστάνδης, το 1948. Πέθανε στο Παρίσι στις 27 Ιουνίου 1973.
Μοχαμάντ Ραμπανί

Ο Μουλάς Μοχαμάντ Ραμπανί Αχούντ (1955–15 Απριλίου 2001) ήταν ένας από τους σημαντικότερους ηγέτες του κινήματος των Ταλιμπάν. Ήταν δεύτερος στην ιεραρχία των Ταλιμπάν πίσω μόνο από τον ανώτατο ηγέτη Μουλά Μοχάμεντ Ομάρ. 

Ο Ραμπανί πολέμησε τη Σοβιετική Ένωση μετά την εισβολή της στο Αφγανιστάν το 1979. Όταν η Σοβιετική Ένωση αποχώρησε από το Αφγανιστάν το 1989, αρχικά σταμάτησε να μάχεται. Προσχώρησε στους Ταλιμπάν το 1994. Μετά από χρόνια εμφύλιας σύρραξης, ηγήθηκε των ανταρτών των Ταλιμπάν στην τελική επίθεση κατά της πρωτεύουσας Καμπούλ. 

Διετέλεσε Πρωθυπουργός του Ισλαμικού Εμιράτου του Αφγανιστάν και επικεφαλής του γνωμοδοτικού συμβουλίου. Υπήρξαν επίσης σενάρια ότι ο Μουλάς Ραμπανί και ο επικεφαλής του κινήματος των Ταλιμπάν είχαν σοβαρές πολιτικές διαφορές. Ενώ ο Ραμπανί και το κυβερνών συμβούλιο αποτελούσαν τη βιτρίνα του Αφγανιστάν, οι σημαντικές αποφάσεις λαμβανόταν από τον Μουλά Ομάρ, ο οποίος διέμενε στην πόλη Κανταχάρ στα νότια της χώρας.
Φώτης Σεργουλόπουλος

Ο Φώτης Σεργουλόπουλος (Αθήνα, 5 Σεπτεμβρίου 1963) είναι Έλληνας παρουσιαστής, ηθοποιός, επιχειρηματίας, δημοσιογράφος και σκηνοθέτης.
Δήμος Ντέμιρ Κάπιγια

Ο Δήμος Ντέμιρ Κάπιγια ( · προφέρεται ως μια, προπαροξύτονη λέξη, Ντεμιρκάπιγια) είναι δήμος στο νότιο μέρος της Βόρειας Μακεδονίας. Αποτελεί μέρος της Περιφέρειας Βάρνταρ. Ντέμιρ Κάπιγια ονομάζεται επίσης η πόλη στην οποία βρίσκεται η έδρα του Δήμου Ντέμιρ Κάπιγια.
Πανεπιστήμιο Εφαρμοσμένων Τεχνών της Βιέννης

Το Πανεπιστήμιο Εφαρμοσμένων Τεχνών της Βιέννης (, ή ανεπίσημα απλά "Die Angewandte") είναι μία σχολή καλών τεχνών και ίδρυμα τριτοβάθμιας εκπαίδευσης στη Βιέννη, την πρωτεύουσα της Αυστρίας. Το πανεπιστημιακό επίπεδο της σχολής αναγνωρίστηκε το 1970.
αριστερά|μικρογραφία|Το λογότυπο του πανεπιστημίου, Die Angewandte
Γενικό Νοσοκομείο Βιέννης

μικρογραφία|190x190εσ| Το Γενικό Νοσοκομείο Βιέννης το 1784
μικρογραφία|190x190εσ|Το Νάρεντουρμ χτίστηκε το ~1782, κάποτε λειτουργούσε ως ψυχιατρική κλινική. Σήμερα στεγάζει το Παθολογικό-Ανατομικό Μουσείο.|εναλλ.=|αριστερά
μικρογραφία|190x190εσ|Οι Καθηγητές της Ιατρικής Σχολής, 1853
μικρογραφία|253x253εσ|Ένα από τα παλαιότερα αλεξικέραυνα στον κόσμο, στο Νάρεντουρμ|εναλλ.=|αριστερά
[[Μακέτα]] του σύγχρονου νοσοκομείου
Το Γενικό Νοσοκομείο Βιέννης () είναι το γενικό νοσοκομείο της πόλης Βιέννη στην Αυστρία. Λειτουργεί επίσης ως πανεπιστημιακό νοσοκομείο και ως έδρα της Ιατρικής Σχολής της Βιέννης.
Μπραντς

Το Μπραντς (αγγλικά: brunch) είναι ένας συνδυασμός πρωινού και γεύματος που καταναλώνεται συνήθως αργά το πρωί μέχρι το απόγευμα, σερβίρεται γενικά από τις 10 π.μ. έως τις 2 μ.μ. και συνήθως σερβίρεται με αλκοολούχο ποτό (συνήθως σαμπάνια ή κοκτέιλ ). Η λέξη είναι ένας συνδυασμός δύο λέξεων, του "πρωινού" και του "μεσημεριανού γεύματος". Το μπραντς ξεκίνησε στην Αγγλία στα τέλη του 19ου αιώνα και έγινε δημοφιλής στις Ηνωμένες Πολιτείες τη δεκαετία του 1930.
Ατενισμός

Ατενισμός είναι η περίοδος που ακολούθησε στα χρόνια της βασιλείας του μονοθεϊστή φαραώ Ακενατόν κατά τον 14ο αιώνα π.Χ όπου λατρευόταν μόνο ο ηλιακός θεός ￼￼Ατόν απορρίπτοντας την υπόλοιπη πολυθεϊστική θρησκεία της Αιγύπτου. Ο Ακενατόν κατάργησε επίσης τους ναούς και τα ιεράτεια του Άμμωνα και του Ρα και ίδρυσε την νέα πρωτεύουσα Αμάρνα προς τιμήν αποκλειστικά του Ατόν. Μετά τον θάνατο του Ακενατόν η πόλη καταστράφηκε και ο πολυθεϊσμός επικράτησε και πάλι.
Κέντρο Αρχιτεκτονικής της Βιέννης

Το Κέντρο Αρχιτεκτονικής της Βιέννης (Γερμανικά: Architekturzentrum Wien, σύντμηση: Az W) είναι ένα μουσείο στη Βιέννη, στη Συνοικία των Μουσείων (MQ). Είναι σχεδιασμένο ως ένα κέντρο για εκθέσεις, εκδηλώσεις και έρευνες για θέματα αρχιτεκτονικής και τα συναφή, ιδιαίτερα για την αρχιτεκτονική και τον αστικό σχεδιασμό του 20ου- 21ου αιώνα. Είναι αναγνωρισμένο ως το εθνικό μουσείο αρχιτεκτονικής της Αυστρίας.
Μίχκελ Λούντιγκ

Ο Μίχκελ Λούντιγκ (εσθονικά: Mihkel Lüdig, 9 Μαΐου (παλαιό ημερολόγιο: 27 Απριλίου) 1880 στη Βασκράαμα, Ρωσική Αυτοκρατορία – 7 Μαΐου 1958 στη Βάντρα, Εσθονική ΣΣΔ, Σοβιετική Ένωση) ήταν Εσθονός συνθέτης, οργανίστας και επικεφαλής χορωδίας. Ως συνθέτης, εργάστηκε ιδίως για χορωδιακά τραγούδια του τύπου α καπέλλα. Ο Λούντιγκ θεωρείται ως ένας από τους σημαντικότερους διοργανωτές των μεγάλων μουσικών εκδηλώσεων στην 20ου αιώνα, Εσθονία. Ήταν μαθητής του Νικολάι Σολόβιεφ.
Κτερίσματα

Χρυσή νεκρική μάσκα από το ταφικό σύμπλεγμα της [[Σίνδος|Σίνδου]] (520 π.Χ.), που φυλάσσεται στο [[Αρχαιολογικό Μουσείο Θεσσαλονίκης]].Κτερίσματα ή ταφικά δώρα, στην αρχαιολογία και την ανθρωπολογία, ονομάζοναι τα τέχνεργα εκείνα, που συνοδεύουν τον νεκρό στον τάφο του. Πρόκειται για έργα τέχνης, ειδικά κατασκευασμένα για να διακοσμήσουν τον χώρο ταφής, όπως για παράδειγμα μικρογραφικά ομοιώματα όσων κατείχε εκείνος ο νεκρός, όντας εν ζωή, μεταξύ των οποίων ενδεχομένως και οι σκλάβοι του, ή οι υπηρέτριές του, που θα τον συνοδεύουν και μετά θάνατον. Τα κτερίσματα μπορούν να χαρακτηριστούν και ως είδος αναθηματικής προσφοράς. 

Στα ελληνικά η λέξη ετυμολογείται από το αρχαιοελληνικό "κτερίζω" («"θάβω"», «"κηδεύω κάποιον με τις πρέπουσες τιμές"»), το οποίο ανάγεται με τη σειρά του στο ουσιαστικό "κτέρας" («"δώρο"», πληθ. "κτέρεα", «"νεκρικές προσφορές ή δώρα"»). 

Τα ταφικά δώρα μπορούν να θεωρηθούν και ως θυσία, που γίνεται με σκοπό να ωφεληθεί ο νεκρός στη μεταθανάτια ζωή. Στενά συνδεδεμένα με αυτά είναι και τα έθιμα της προγονολατρείας και προσφορών προς τους νεκρoύς. Στον σύγχρονο δυτικό πολιτισμό σχετίζονται με την Ημέρα των Ψυχών, ενώ στην Ανατολική Ασία έχουμε το έθιμο των Hell bank note. Άμεσα σχετιζόμενο με αυτά είναι επίσης το έθιμο σε ορισμένους λαούς, υπηρέτες, στρατιώτες, κατοικίδια ζώα, συζύγους κλπ. των νεκρών ηγεμόνων να ενταφιάζονται μαζί με αυτούς.
Ραβασόλ

Ο Φρανσουά Κλαούντιους Κένιγκσταϊν, γνωστός και ως Ραβασόλ (1859-1892), ήταν Γάλλος αναρχικός. Γεννήθηκε στις 14 Οκτωβρίου 1859 στο Σαιν-Σαμών του Λίγηρα και πέθανε στην γκιλοτίνα στις 11 Ιουλίου 1892 στο Μονμπρισόν του Λίγηρα, μετά από δύο καταδίκες για 3 δολοφονίες.
Πράσινος μελισσοφάγος

Ο Πράσινος μελισσοφάγος ή Πρασινομέροπας ("Merops persicus") είναι κορακιόμορφο πτηνό της οικογένειας των Μεροπιδών. Περιλαμβάνει 2 υποείδη, τα "M. p. persicus" και "M. p. chrysocercus".

Έχει το ίδιο μέγεθος με τον μελισσοφάγο, όμως τα ενήλικα έχουν μακρύτερη και στενότερη έκταση ουράς (4-8 εκ.). Είναι σχεδόν εντελώς πράσινος, με κοκκινωπές κάτω φτερούγες, μαύρη ομφαλμική γραμμή, κόκκινο λαιμό και γαλαζωπά φρύδια και μάγουλα. Τα νεαρά είναι πιο μουντά, με καστανοκόκκινο λαιμό και μάγουλα. 

Αναπαράγεται σε άγονες περιοχές (ημιερήμους, στέπες, αμμόλοφους, αμμώδεις πλαγιές με μικρούς κόλπους, φαράγγια, λατομεία, λάκκους και αναχώματα), αλλά συχνά και κοντά σε νερό, καμιά φορά σε ξέφωτα. Εκτός αναπαραγωγικής περιόδου, απαντά σε μια ευρεία ποικιλία εύπορων βιοτόπων, όπως σαβάνες, μεγάλες κοιλάδες ποταμών, δάση, όχθες λιμνών, βάλτους, φράγματα, υδάτινα έργα και καλλιέργειες.

Τρέφεται εξ ολοκλήρου με φτερωτά έντομα, όπως Υμενόπτερα, Zυγόπτερα και λιβελούλες, που είναι σημαντικά καθ όλη τη διάρκεια του έτους.

Φωλιάζει είτε μοναχικά είτε σε αποικίες έως και 10 ατόμων, μερικές φορές μαζί με μελισσοφάγους. Η φωλιά είναι μια βαθιά τρύπα σε ανάχωμα με βάθος 1-3 μ. Γεννάνε συνήθως 6-7 αυγά, από το Μάρτιο έως τον Ιούνιο, τα οποία επωάζουν 23-26 μέρες.

Είναι "αυστηρά" μεταναστευτικό πτηνό. Το υποείδος "chrysocercus" αναπαράγεται στη βόρεια Αφρική και διαχειμάζει στην υποσαχάρια Δυτική Αφρική. Το ομώνυμο υποείδος "persicus" αναπαράγεται τη Μέση Ανατολή, από την Τουρκία ως το Καζακστάν και την Ινδία, και διαχειμάζει στην τροπική Ανατολική και Νότια Αφρική.

Έχει χαρακτηριστεί ως είδος Μειωμένου Ενδιαφέροντος (LC) στον κατάλογο της IUCN, καθώς έχει μεγάλη εξάπλωση με σταθερό πληθυσμό, ενώ είναι λίγες οι απειλές από ανθρωπογενή παράγοντα.

Στην Ελλάδα, ο πράσινος μελισσοφάγος είναι σποραδικός επισκέπτης την άνοιξη στην Κρήτη, τη Νότια Ελλάδα και του Ανατολικού Αιγαίου.
Καρλ Μάρτιν Σινιγιάρβ

Ο Καρλ Μάρτιν Σινιγιάρβ (εσθονικά: Karl Martin Sinijärv) γεννημένος στις 4 Ιουνίου του 1971 στο Ταλίν, Εσθονική ΣΣΔ, Σοβιετική Ένωση) είναι Εσθονός δημοσιογράφος και ποιητής.

Από το 1977 μέχρι το 1988 σπούδασε στο 2ο Λύκειο του Τάλιν και το 1988 άρχισε να σπουδάζει εσθονική φιλολογία στο πανεπιστήμιο του Τάρτου. Ταυτόχρονα, εργάστηκε στην αναπτυξιακή εταιρεία Ουράνια του 1988 και 1989 ως ανταποκριτής για το περιοδικό Πολιτισμός και Ζωή. 

Από το 1992, ο Σινιγιάρβ εργάζεται για την Eesti Ekspress και από το 1993 για το Liivimaa kroonika. Ήταν μέλος του Estonian NAK πριν προσχωρήσει στην Εσθονική Ένωση Συγγραφέων. Από τον Απρίλιο του 2007 έως τον Απρίλιο του 2016 ήταν πρόεδρος της ένωσης.
24 εβδομάδες

Το 24 εβδομάδες (πρωτότυπος τίτλος: 24 Wochen) είναι γερμανική ταινία του 2016 σε σκηνοθεσία και σενάριο της Άνε Ζόρα Μπερασέ. Ήταν υποψήφια για τη Χρυσή Άρκτο στο 66ο φεστιβάλ του Βερολίνου.
Δημοτικό Θέατρο του Κλάγκενφουρτ

Το Δημοτικό Θέατρο του Κλάγκενφουρτ (Γερμανικά:Stadttheater Klagenfurt) βρίσκεται στο Κλάγκενφουρτ, την πρωτεύουσα της Καρινθία στην Αυστρία. Το σημερινό κτίριό του είναι σχεδιασμένο από το Βιεννέζικο αρχιτεκτονικό γραφείο "Φέλνερ & Χέλμερ", και η κατασκευή του ολοκληρώθηκε το 1910.
Άουγκουστ Λαντμέσερ

O Άουγκουστ Λαντμέσερ ("August Landmesser", γεννήθηκε στις 24 Μαΐου 1910, ΕΣΚ στις 17 Οκτωβρίου 1944) ήταν εργαζόμενος στα ναυπηγεία Blohm+Voss στο Αμβούργο της Γερμανίας. Είναι γνωστός ως o πιθανός άνδρας που εμφανίζεται σε μια φωτογραφία του 1936, αρνούμενος εμφανώς να εκτελέσει το ναζιστικό χαιρετισμό με τους άλλους εργαζόμενους. Ο Λαντμέσερ είχε εκδιωχθεί από το Ναζιστικό Κόμμα που ήταν μέλος από το 1931 λόγω της παράνομης σχέσης του με την Εβραία Ίρμα Έκλερ. Αργότερα φυλακίστηκε και τελικά αναγκάστηκε σε ποινική στρατιωτική θητεία, όπου έπεσε στο καθήκον. Η Εκλερ είχε σταλθεί σε στρατόπεδο συγκέντρωσης, όπου πιθανόν να σκοτώθηκε.
Αντίος, Σαμπάτα

Αντίος, Σαμπάτα (ιταλικά: Adios, Sabata) είναι ένα σπαγκέτι γουέστερν ιταλικής παραγωγής 1971 σε σκηνοθεσία Τζιανφράνκο Παρολίνι και πρωταγωνιστούν οι Γιουλ Μπρίνερ, Ιγκνάσιο Σπάλα και Γκερχαρντ Έρτερ. 

Η ταινία αποτελεί το δεύτερο μέρος της Τριλογίας Σαμπάτα με τον Γιουλ Μπρίνερ να αντικαθιστά τον Λι Βαν Κλιφ, ο οποίος ήταν και ο πρωταγωνιστής της πρώτης και τρίτης ταινίας της Τριλογίας.
Ο εχθρός του λαού

Ο Ο εχθρός του λαού ή Ένας εχθρός του λαού (νορβηγικά: "En folkefiende") είναι θεατρικό έργο του 1882 του Ερρίκου Ίψεν με πέντε πράξεις.
Αμπντούλ Καμπίρ

Ο Μαβλαβής Μοχάμεντ Αμπντούλ Καμπίρ είναι ανώτερο μέλος της ηγεσίας των Ταλιμπάν. Τα Ηνωμένα Έθνη αναφέρουν ότι ήταν ο δεύτερος αναπληρωματικός επικεφαλής του Υπουργικού Συμβουλίου των Ταλιμπάν, κυβερνήτης της επαρχίας Νανγκαράρ, και επικεφαλής της ανατολικής ζώνης. Ο ΟΗΕ αναφέρει ότι ο Καμπίρ γεννήθηκε μεταξύ 1958 και 1963, στην επαρχία Πακτιά του Αφγανιστάν και ότι κατάγεται από τη φυλή Ζαντράν. Αναφέρει επίσης ότι ο Καμπίρ δραστηριοποιείται σε τρομοκρατικές επιχειρήσεις στο ανατολικό Αφγανιστάν.
Ο Μαρξ στο Σόχο

Ο Μαρξ στο Σόχο (αγγλικά: "Marx in Soho") είναι θεατρικό έργο του 1999 με έναν πρωταγωνιστή, γραμμένο από τον Αμερικανό ιστορικό Χάουαρντ Ζιν για τη ζωή του φιλόσοφου Καρλ Μαρξ. Ο Ζιν έγραψε το έργο για να «δείξει τον Μαρξ όπως λίγοι τον γνώριζαν, ως άνθρωπο της οικογένειας, αγωνιζόμενο να στηρίξει τη γυναίκα του και τα παιδιά του». Το έργο είναι τοποθετημένο στη γειτονιά Σόχο της Νέας Υόρκης, ένα χιουμοριστικό νεύμα για τη συνοικία του Λονδίνου με το ίδιο όνομα, στην οποία ο Μαρξ πέρασε μεγάλο μέρος της ζωής του.

Στο έργο παρουσιάζεται ότι ο Μαρξ αναστήθηκε για να υπερασπιστεί τα ιδανικά του κομμουνισμού ενάντια στην αποκτηνωμένη έκδοση του που ασκήθηκε στην Σοβιετική Ένωση και για να υπερασπιστεί την ανθρωπότητα από τον καπιταλισμό.
Δήμος Καβάνταρτσι

Ο Δήμος Καβάνταρτσι ( ) είναι δήμος στο νότιο μέρος της Βόρειας Μακεδονίας. Αποτελεί μέρος της Περιφέρειας Βάρνταρ. Καβάνταρτσι ονομάζεται επίσης η πόλη στην οποία βρίσκεται η έδρα του Δήμου Καβάνταρτσι.
Γουίλ Τσέρι

Ο Γουίλ Τσέρι (Όκλαντ Καλιφόρνια, 8 Φεβρουαρίου 1991) είναι Αμερικανός επαγγελματίας καλαθοσφαιριστής.
Βέικο Όουνπουου

Ο Βέικο Όουνπουου (εσθονικά: Veiko Õunpuu, γεννήθηκε στις 16 Μαρτίου του 1972 στη Σάαρεμαα) είναι Εσθονός σκηνοθέτης και σεναριογράφος που είναι γνωστός για τις καλλιτεχνικές ταινίες "Μπάλα του Φθινοπώρου" ("Sügisball", 2007) και "Τον Πειρασμό του Αγίου Τόνι" ("Püha Tõnu kiusamine", 2009). Οι ταινίες του Όουνπουου είναι συνήθως καλλιτεχνικές ταινίες με εκκεντρικούς χαρακτήρες και αργό ρυθμό.
Μητροπολίτης Αχελώου Ευθύμιος Στύλιος

Ο Μητροπολίτης Αχελώου Ευθύμιος Στύλιος (κατά κόσμον Ευθύμιος Κ. Στύλιος, γεννήθηκε την Πρωτομαγιά του 1929, στο Αγρίνιο) ήταν Έλληνας αρχιερέας και συγγραφέας. Σπούδασε στην Θεολογική Σχολή Αθηνών, από την οποία αποφοίτησε το 1952 και αποτελούσε διδάκτωρ της από το 1980. Ήταν ο γραμματέας του Συνδέσμου Παγκόσμιας Ενώσεως Ορθόδοξης Νεολαίας από το 1955 έως το 1964.

Χειροτονήθηκε διάκονος το 1962 και πρεσβύτερος το 1963. Στις 22 Δεκεμβρίου 1968 χειροτονήθηκε τιτουλάριος επίσκοπος Αχελώου. Εδώ και σχεδόν 50 χρόνια, συνεργάζεται με την Ιερά Αρχιεπισκοπή Αθηνών ως βοηθός.

Το συγγραφικό έργο του περιλαμβάνει 120 βιβλία, στα οποία διαφαίνεται ο συνδυασμός της επιστημοσύνης με την ποιμαντική πράξη. Χαρακτηριστικό των συγγραμμάτων του, αυτοτελών βιβλίων, μονογραφιών, άρθρων και μελετών, είναι η αξιοποίηση της διεθνούς βιβλιογραφίας, λόγω της γλωσσομάθειάς του, προσανατολισμένη στη σύγχρονη πραγματικότητα της Ορθόδοξης Εκκλησίας.

Το 2000 προάχθηκε σε τιτουλάριο μητροπολίτη Αχελώου.

Εκοιμήθη στις 24 Δεκεμβρίου 2019 στην οικία του.
Κεντρικός Σιδηροδρομικός Σταθμός Βιέννης

Ο Κεντρικός Σιδηροδρομικός Σταθμός Βιέννης (Γερμανικά: Wien Hauptbahnhof, σύντμηση: Wien Hbf) βρίσκεται στην περιοχή Φαβορίτεν (10ο διαμέρισμα) της Βιέννης Αυστρίας. Είναι πλήρως λειτουργικός από το Δεκέμβριο του 2015, συνδέοντας τις μεγάλες σιδηροδρομικές γραμμές ερχόμενες από τα βόρεια, ανατολικά, νότια και δυτικά, και αντικαθιστώντας τον παλαιό Νότιο Σιδηροδρομικό Σταθμό (Wien Südbahnhof).
Γιολάντα Οκέλι

Η Γιολάντα Οκέλι (), γεννημένη στην Γουατεμάλα, είναι ηγέτιδα της κοινότητας στην περιοχή του San José del Golfo (Guatemala) FRENAM  (Frente Norte Metropolitan Area). Μία εξέχουσα ακτιβίστρια η οποία έχει δεχθεί επίθεση για την υπεράσπιση των ανθρωπίνων δικαιώματα της κοινότητας της.

Τον Ιούνιο του 2012 τραυματίστηκε σοβαρά από πυροβολισμό σε απόπειρα δολοφονίας λόγω της έντονης αντίθεσής της για την κατασκευή του χρυσωρυχείου στην πόλη της.

Η υπόθεση της απόπειρας δολοφονίας δεν έχει διαλευκανθεί, καθώς δε βρέθηκε ο υπαίτιος. Η οικογένεια και το σπίτι της έχουν υποστεί πολλαπλές απειλές και επιθέσεις. Για μήνες αναγκαζόταν να αλλάζει συνεχώς τη διεύθυνσή της για να διατηρήσει τη φυσική της ακεραιότητα.

Από το Σεπτέμβριο του 2012 η Γιολάντα και η οικογένειά της χαίρουν την κρατική προστασία της Γουατεμάλα, χάρις την απόφαση της Διαμερικανικής Επιτροπής Ανθρωπίνων Δικαιωμάτων. Πάραυτα, ακόμη και με αυτή την προστασία, υπάρχει ο κίνδυνος περαιτέρω επιθέσεων.

Η Διεθνής Αμνηστία , ειδικά το τμήμα του Καναδά , έχει μελετήσει την υπόθεση της Οκέλι.
Φέρτε μου το κεφάλι του Αλφρέντο Γκαρσία

Φέρτε μου το κεφάλι του Αλφρέντο Γκαρσία (αγγλικά: "Bring Me the Head of Alfredo Garcia") είναι μια αστυνομική δραματική περιπέτεια αμερικανικής παραγωγής 1974 σε σκηνοθεσία Σαμ Πέκινπα. Πρωταγωνιστούν οι Γουόρεν Όουτς, Ιζέλα Βέγκα και ο Εμιλίο Φερνάντεζ.
Ίνφιρτελ

δεξιά|μικρογραφία| Χάρτης του Ίνφιρτελ στην επαρχία της Άνω Αυστρίας
μικρογραφία|400x400εσ| Τοπίο γύρω από το Μαρία Σμολν.

Το Ίνφιρτελ (μτφρ.: "Τεταρτημόριο του Ιν") είναι παραδοσιακή αυστριακή περιοχή νοτιοανατολικά του ποταμού Ιν. Αποτελεί το δυτικό τμήμα της επαρχίας της Άνω Αυστρίας και συνορεύει με το γερμανικό κρατίδιο της Βαυαρίας. Το Ίνφιρτελ είναι ένα από τα τέσσερα παραδοσιακά "τεταρτημόρια" της Άνω Αυστρίας, ενώ τα άλλα είναι το Χάουσρουκφιρτελ, το Μύλφιρτελ και το Τράουνφιρτελ. Η ονομασία Ίνφιρτελ είναι μεταγενέστερη των υπολοίπων και καθιερώθηκε μετά το 1779, όταν έγινε η τεταρτοτόμηση της Άνω Αυστρίας και συνάμα η ως τότε βαυαρική περιοχή, επονομαζόμενη Ίνμπαϊερν (Βαυαρία του Ιν), προσαρτήθηκε στην Αυστρία, αρχικά ως το "πέμπτο τεταρτημόριο" και έπειτα ως Ίνφιρτελ, μετά τη συγχώνευση του Μάχλαντφιρτελ στο Μύλφιρτελ.
Μεταβατικό Ισλαμικό Κράτος του Αφγανιστάν

Το Μεταβατικό Ισλαμικό Κράτος του Αφγανιστάν, ή αλλιώς Αφγανική Μεταβατική Διοίκηση, ήταν το όνομα της προσωρινής κυβέρνησης του Αφγανιστάν η οποία τέθηκε σε εφαρμογή από τη Λογιά Τζιργκά τον Ιούνιο του 2002. Διαδέχθηκε την προσωρινή διοίκηση η οποία καθορίστηκε από το Συνέδριο της Βόννης.
Ευάγγελος Κουσουλάκος

Ο Ευάγγελος Κουσουλάκος (1860–1903) ήταν Έλληνας δημοσιογράφος, εκδότης και σατιρικός ποιητής.
Αγροτικό Δημοκρατικό Κόμμα

Το Αγροτικό Δημοκρατικό Κόμμα ήταν πολιτικό κόμμα στην Ελλάδα τη δεκαετία του 1930.
Ράιχσμπρυκε

Το Ράιχσμπρυκε ("Reichsbrücke" στα γερμανικά, που σημαίνει Αυτοκρατορική Γέφυρα) είναι μια σημαντική γέφυρα στη Βιέννη, που συνδέει τη Μέξικοπλατς στο Λέοπολνσταντ με το Ντοναουίνσελ στο Ντουνάουστατ απέναντι από το Δούναβη. Η γέφυρα χρησιμοποιείται από 50.000 οχήματα ανά ημέρα και διαθέτει έξι λωρίδες κυκλοφορίας, ράγες για το μετρό, δύο μονοπάτια, δύο ποδηλατόδρομους και δύο βοηθητικές σήραγγες.
Μεσημβρινή Αφρική

Ως Μεσημβρινή Αφρική (ενίοτε αναφέρεται και ως νότια ή Νότια Αφρική, με τη γεωγραφική έννοια) αποκαλείται η νότια περιοχή της αφρικανικής ηπείρου. Τα κράτη της Μεσημβρινής Αφρικής, όπως ορίζονται από τα Ηνωμένα Έθνη, περιλαμβάνουν το Εσουατίνι, το Λεσότο, την Μποτσουάνα, τη Ναμίμπια και τη Νότια Αφρική. . Η Μεσημβρινή Αφρική περιλαμβάνει και την Ανγκόλα, τη Ζάμπια, τη Ζιμπάμπουε, το Μαλάουι και τη Μοζαμβίκη, αν και η Ανγκόλα περιλαμβάνεται στην Κεντρική Αφρική και η Ζάμπια, η Ζιμπάμπουε, το Μαλάουι και η Μοζαμβίκη στην Ανατολική Αφρική. Η Τελωνειακή Ένωση της Μεσημβρινής Αφρικής (SACU) περιλαμβάνει τις πέντε χώρες της Νότιας Αφρικής ενώ η Κοινότητα για την Ανάπτυξη της Μεσημβρινής Αφρικής (αρκτικόλεξο στα αγγλικά: "SADC"· στα ελληνικά: "KAMA") περιλαμβάνει τις πέντε χώρες της Μεσημβρινής Αφρικής μαζί με την Ανγκόλα, τη Ζάμπια, τη Ζιμπάμπουε, το Μαλάουι, τη Μοζαμβίκη, τις Κομόρες, τη Λαϊκή Δημοκρατία του Κονγκό, τη Μαδαγασκάρη, το Μαυρίκιος, τις Σεϋχέλλες και την Τανζανία.
Πανεπιστήμιο της Καλκούτας

Το Πανεπιστήμιο της Καλκούτας ("University of Calcutta", ανεπίσημα "Calcutta University", συντομογρ. "CU") είναι δημόσιο πολιτειακό πανεπιστήμιο με έδρα την Καλκούτα (Κολκάτα) της Δυτικής Βεγγάλης, στην Ινδία, το οποίο ιδρύθηκε στις 24 Ιανουαρίου 1857. Υπήρξε το πρώτο ΑΕΙ σε ολόκληρη την Ασία που ιδρύθηκε ως κοσμικό πανεπιστήμιο δυτικού τύπου. Στην Ινδία αναγνωρίζεται ως «πανεπιστήμιο πέντε αστέρων» («Five-Star University») και «Τάξεως Α» ("A" Grade) από το Εθνικό Συμβούλιο Αξιολογήσεως και Πιστοποιήσεως, που αποτιμά τα ανώτερα εκπαιδευτικά ιδρύματα της Ινδίας. Μέχρι σήμερα τέσσερα πρόσωπα που υπήρξαν απόφοιτοι ή καθηγητές του έχουν βραβευθεί με Βραβείο Νόμπελ (συγκεκριμένα οι Ρόναλντ Ρος, Ραμπιντρανάθ Ταγκόρ, Τσαντρασεκάρα Ράμαν και Αμάρτυα Σεν). Το Πανεπιστήμιο έχει τον μεγαλύτερο αριθμό φοιτητών που έχουν επιτύχει στην Εξέταση Εισαγωγής Διδακτορικών Σπουδών στις Φυσικές Επιστήμες και στις Τέχνες, που διεξάγει η ινδική κυβέρνηση. Οι επιτυχόντες σε αυτή έχουν τη δυνατότητα να επιτελέσουν την έρευνά τους με πλήρη υποτροφία της ινδικής κυβερνήσεως. Το 2012, 136 εξωτερικά κολέγια ήταν συνδεδεμένα με το Πανεπιστήμιο.
Αδάμ Χριστιανός Γάσπαρης

Ο Αδάμ Χριστιανός Γάσπαρης (· Σλώυζινγκεν, 18 Νοεμβρίου 1752 - Καίνιξμπεργκ, 27 Μαΐου 1830) ήταν Γερμανός γεωγράφος.
Κοίτασμα του Άλτσαρ

Το Κοίτασμα του Άλτσαρ () είναι μια χαμηλής θερμοκρασίας υδροθερμική απόθεση χρυσού–αρσενικού–αντιμονίου–θαλλίου στον Δήμο Καβάνταρτσι της Δημοκρατίας της Βόρειας Μακεδονίας. Για ορισμένη περίοδο γινόταν εξόρυξη θαλλίου από τα κοιτάσματα, όπως στο ορυχείο Σρβεν Ντολ (Crven Dol), και εκτιμήθηκε ότι μπορούν να αποδώσουν ακόμα τουλάχιστον 500 τόνους θαλλίου. Από τις αποθέσεις μεταλλευμάτων, το ορυκτό λορανδίτης χρησιμοποιείται για τον προσδιορισμό της ροής των ηλιακών νετρίνων.
Κάμεν Λέντνικ

Το Κάμεν Λέντνικ () είναι ένα παγετώδες λιθοποτάμι στην οροσειρά Γιακούπιτσα στο κεντρικό τμήμα της Βόρειας Μακεδονίας. Ο παγετώνας έχει συνολική έκταση 0,25 τ.χλμ. και είναι από τους μεγαλύτερους στα Βαλκάνια. Ως αποτέλεσμα των διεργασιών πήξης και τήξης των πάγων στα θρυμματισμένα βράχια δολομίτη, υπάρχουν μέρη και συμπαγή κομμάτια που κινούνται προς ένα τμήμα που υπερβαίνει τα 500 μ. και μετά σταδιακά κατεβαίνουν μέσα από επτά ακονόπετρες που σχηματίζουν τέσσερις ερπυσμούς στο τμήμα πάνω από την περιοχή της κύριας πηγής του Ποταμού Μπαμπούνα.
Γκουαρίνο ντα Βερόνα

Ο Γκουαρίνο ντα Βερόνα (ιτ. "Guarino Veronese" ή "Guarino da Verona", 1374 - 14 Δεκεμβρίου 1460) ήταν Ιταλός λόγιος κι ελληνιστής, σπουδαίος εκπρόσωπος της ιταλικής ουμανιστικής παιδαγωγικής κι ιστορική μορφή στην πρώιμη Ιταλική Αναγέννηση.
Καταρράκτης Ντουφ

Ο Καταρράκτης Ντουφ () είναι ένας καταρράκτης κατά μήκος του ποταμού Ροστούσκα, κοντά στο χωριό Ροστούσα. Έχει ύψος 23,5 μέτρα.
Δήμος Νεγκότινο

Ο Δήμος Νεγκότινο ( ) είναι δήμος στο ανατολικό μέρος της Βόρειας Μακεδονίας. Αποτελεί μέρος της Περιφέρειας Βάρνταρ. Νεγκότινο ονομάζεται επίσης η πόλη στην οποία βρίσκεται η έδρα του Δήμου Νεγκότινο.
Μονή του Τσέλιε

Η Μονή των Αγίων Αρχαγγέλων Μιχαήλ και Γαβριήλ του Τσέλιε ή Μονή του Τσέλιγιε (σερβ. Манастир Ћелије, "Ćelije") είναι μοναστήρι της Σερβικής Ορθόδοξης Εκκλησίας. Βρίσκεται σε οδική απόσταση 6 χιλιομέτρων νότια από την πόλη Βάλιεβο, στο Οκρούγκ Κολουμπάρα της κεντρικής Σερβίας, δίπλα στον ποταμό Γκράντατς. Η μονή ιδρύθηκε στα τέλη του 13ου αιώνα. Σήμερα περιβάλλεται από υψηλά δένδρα, ώστε δεν φαίνεται από μακριά.

thumb|right|Ο λιτός τάφος του Ιουστίνου Πόποβιτς στη Μονή
Η Μονή του Τσέλιε είναι περισσότερο γνωστή ως το μοναστήρι όπου έζησε τα τελευταία 31 χρόνια της ζωής του και απεβίωσε ο Ορθόδοξος θεολόγος και ιερομόναχος Ιουστίνος Πόποβιτς (1894-1979), ο οποίος αγιοποιήθηκε από τη Σερβική Ορθόδοξη Εκκλησία το 2010. Εκεί βρίσκεται και ο τάφος του, τόπος προσκυνήματος από πολλούς Σέρβους και γενικότερα Ορθοδόξους.

Η Μονή ανακηρύχθηκε από την κυβέρνηση της τότε Γιουγκοσλαβίας Πολιτισμικό μνημείο εξαιρετικής σημασίας το 1979 και ως τέτοιο προστατεύεται σήμερα από τη Δημοκρατία της Σερβίας.
Ντούβαλο

Το Ντούβαλο () είναι ένα ενεργό επιφανειακό γεωθερμικό σημείο κοντά στο χωριό Κόσελ και τη Λίμνη Οχρίδα στα νοτιοδυτικά της Βόρειας Μακεδονίας. Βρίσκεται σε υψόμετρο 740 μ. από το επίπεδο της θάλασσας και μοιάζει με μικρό κρατήρα διαμέτρου 50 εκ. και βάθους 30 εκ.. Από την τρύπα εκλύονται αέρια διοξείδιο του άνθρακα και διοξείδιο του θείου (επομένως πρόκειται για φουμαρόλη και μοφέτα πνιχτικών αναθυμιάσεων), και η οσμή του θείου λέγεται ότι γίνεται αισθητή σε απόσταση 3 χιλιομέτρων. Θεωρείται ως ένα από τα τελευταία ίχνη της ιστορικά σημαντικής ηφαιστειακής δραστηριότητας στην περιοχή. Τον καιρό της Οθωμανικής Αυτοκρατορίας χρησιμοποιήθηκε για εξόρυξη θείου.

Την 28 Μαΐου 2014 «σημαντική ποσότητα καπνού» εκλύθηκε από το χαρακτηριστικό για πρώτη φορά.
Έλος του Κατλάνοβο

Το Έλος του Κατλάνοβο () είναι μία βαλτώδης περιοχή στην κοιλάδα των Σκοπίων με βοτανικό, ιχθυολογικό και ορνιθολογικό ενδιαφέρον. Είναι προστατευόμενη περιοχή από το 1965 κατά μια έκταση 70 εκταρίων και εδώ κάνουν στάση τα αποδημητικά πτηνά όταν μεταναστεύουν από περιοχές της Βόρειας Ευρώπης.
Madame X

Madame X ονομάζεται το δέκατο τέταρτο στούντιο άλμπουμ της Αμερικανίδας καλλιτέχνιδας Μαντόνα, το οποίο κυκλοφόρησε στις 14 Ιουνίου του 2019. Ακολουθεί το δέκατο τρίτο άλμπουμ της, Rebel Heart, το οποίο κυκλοφόρησε το 2015. Δημιουργικά είναι επηρεασμένο από την ζωή της στη Λισαβόνα, Πορτογαλία, όπου μετακόμισε το καλοκαίρι του 2017. Το άλμπουμ παράχθηκε από την ίδια σε συνεργασία με διάφορους παραγωγούς, συμπεριλαμβανομένων των Mirwais, Mike Dean και Jason Evigan.

Περιλαμβάνει τρία σινγκλς, τα "Medellín", "Crave" και "I Rise", μαζί με άλλα τρία προωθητικά σινγκλς. Όλα τα σινγκλς μαζί με το "I Don't Search I Find" έφτασαν στην κορυφή του αμερικανικού "Dance Club Songs" τσαρτ, καθιστώντας την καλλιτέχνη με τα περισσότερα νούμερο-ένα τραγούδια σε ένα Billboard τσαρτ, με 50. Έγινε επίσης η μόνη καλλιτέχνης με νούμερο-ένα τραγούδια σε πέντε διαφορετικές δεκαετίες. Το άλμπουμ έλαβε θετικές κριτικές από μουσικούς κριτικούς, οι οποίοι επαίνεσαν τον πειραματισμό του.

Η περιοδεία "Madame X Tour" ξεκίνησε τον Σεπτέμβριο του 2019 και ολοκληρώθηκε τον Μάρτιο του 2020, και πήγε σε Ν. Αμερική και Ευρώπη.
Μάτια της Πέλιστερ

Τα Μάτια της Πέλιστερ () είναι δύο παγετώδεις λίμνες στο Πέλιστερ της Βόρειας Μακεδονίας. Διακρίνονται στη μεγάλη και τη μικρή λίμνη. Η Μεγάλη Λίμνη βρίσκεται σε υψόμετρο 2.218 μ., έχει μήκος 233 μ., πλάτος 162 μ. και βάθος 14,5 μ. Η Μικρή Λίμνη βρίσκεται σε υψόμετρο 2.180 μ., έχει μήκος 79 μ., πλάτος 162 μ. και βάθος 2,6 μ. Βρίσκονται δίπλα σε ένα ορεινό καταφύγιο χωρητικότητας 50-100 κλινών με όμορφα εδάφη που προσφέρονται για ορειβασία, ορεινή ποδηλασία και αθλητισμό. Οι λίμνες είναι προσβάσιμες από τις δύο πλευρές τους μέσω δύο καλά σημειωμένων μονοπατιών ορεινής πεζοπορίας. Το ένα μονοπάτι αρχίζει στο χωριό Νιζέπολε και το άλλο στο ξενοδοχείο Μόλικα.μικρογραφία|250x250εσ| Η Μικρή λίμνη, Πέλιστερ |εναλλ.=|αριστερά
Medellín

Medellín ονομάζεται το τραγούδι της Αμερικανίδας καλλιτέχνιδας Μαντόνα, σε συνεργασία με τον Κολομβιανό τραγουδιστή Μαλούμα. Κυκλοφόρησε στις 17 Απριλίου 2019 ως το πρώτο σινγκλ του δέκατου τέταρτου άλμπουμ της, "Madame X", από την εταιρία Interscope Records. Γράφτηκε από τους Μαντόνα, Mirwais, Μαλούμα και Edgar Barrera, ενώ παράχθηκε από τους δύο πρώτους. Ο τίτλος αναφέρεται στην πόλη της Κολομβίας όπου γεννήθηκε ο Μαλούμα. Είναι ένα λάτιν ποπ κομμάτι με ρεγκετόν και ντανς ποπ στοιχεία, λυρικά βρίσκει τους τραγουδιστές να μιλούν για παλιές δυσκολίες ενώ ονειρεύονται ένα ταξίδι στην προαναφερθείσα πόλη.

Το σινγκλ έλαβε γενικά θετική ανταπόκριση από κριτικούς μουσικής, οι οποίοι το χαρακτήρισαν από τις καλύτερες δουλειές της Μαντόνα των τελευταίων ετών, καθώς και μια βελτίωση σε σχέση με τα δύο προηγούμενα σινγκλ της. Επίσης, το συνέκριναν και με προηγούμενα δικά της λατινικά τραγούδια, κυρίως με το "La Isla Bonita" (1987). Στις Ηνωμένες Πολιτείες, το "Medellín" απέτυχε να μπει στο Billboard Hot 100 τσαρτ, αλλά έγινε η 47η επιτυχία της τραγουδίστριας στο Dance Club Songs τσαρτ, επεκτείνοντας το ρεκόρ της ως η καλλιτέχνης με τα περισσότερα νούμερα ένα εκεί. Έφτασε επίσης τοπ 10 σε ψηφιακές πωλήσεις σε Φινλανδία, Πορτογαλία, Κολομβία και Βενεζουέλα.
Σιρ Αχμάντ

Ο Σιρντάρ Σιρ Αχμάντ Σουρά-ι-Μιλλί υπήρξε Πρωθυπουργός του Βασιλείου του Αφγανιστάν από τις 25 Οκτωβρίου 1927 έως τον Ιανουάριο του 1929. Μετά την απομάκρυνσή του, τον διαδέχθηκε ο  Σιρ Γκιγιάν. Γεννήθηκε περίπου το 1885.
Δήμος Ρόσομαν

Ο Δήμος Ρόσομαν () είναι δήμος στο ανατολικό μέρος της Βόρειας Μακεδονίας. Αποτελεί μέρος της Περιφέρειας Βάρνταρ. Ρόσομαν ονομάζεται επίσης το χωριό στο οποίο βρίσκεται η έδρα του Δήμου Ρόσομαν.
Νικόλαος Αρκάς

Ο Νικόλαος Αρκάς (20 Μαίου 1816 - 20 Ιουνίου 1881) ήταν Ρώσος ναύαρχος ελληνικής καταγωγής. Υπηρέτησε από το 1829 έως τον θάνατό του το 1881.
Έννα

Η Έννα είναι Ιταλική πόλη στο κέντρο της Σικελίας, πρωτεύουσα της Επαρχίας της Έννας στο ψηλότερο σημείο που δεσπόζει σε ολόκληρη την περιοχή, έχει κερδίσει τα προσωνυμία "Πανοραμική θέα" και "Ομφαλός της Σικελίας". Η Έννα βρίσκεται σε υψόμετρο 931 μέτρα, το μέγιστο στην Σικελία και σε ολόκληρη την Ιταλία, μέχρι το 1926 ονομαζόταν "Καστροτζιοβάννι".
Τηλεσκόπιο Ορίζοντα Γεγονότων

Το Τηλεσκόπιο Ορίζοντα Γεγονότων (Event Horizon Telescope - EHT) είναι μια μεγάλη συστοιχία τηλεσκοπίων αποτελούμενη από ένα παγκόσμιο δίκτυο ραδιοτηλεσκοπίων. Το έργο της παγκόσμιας συστοιχίας συμβολομετρικών τηλεσκοπίων συνδυάζει δεδομένα από πολλούς επίγειους σταθμούς VLBI (very-long-baseline interferometry stations) γωνιακής ανάλυσης ικανής για παρατήρηση αντικειμένων μεγέθους του ορίζοντα γεγονότων μιας Υπερμεγέθους Μαύρης Τρύπας. Οι στόχοι παρατήρησης του έργου περιλαμβάνουν τις δύο μαύρες τρύπες με τη μεγαλύτερη γωνιακή διάμετρο που παρατηρείται από τη Γη: τη μαύρη τρύπα στο κέντρο του υπεργιγάντιου ελλειπτικού γαλαξία Μεσιέ 87 και του Τοξότη Α *, στο κέντρο του Γαλαξία μας. 

Την ιδέα οραματίστηκε πρώτος ο Γερμανός ραδιοαστρονόμος Heino Falcke το 1993 . Αργότερα, ήταν συνεπικεφαλής μαζί με τους Michael Kramer και Luciano Rezzolla. στο χρηματοδοτούμενο από την Ευρωπαϊκή Ένωση έργο Black Hole Cam, στο οποίο αναπτύχθηκαν οι βασικές θεωρητικές πτυχές της απεικόνισης μαύρης τρύπας με VLBI. Ο σημερινός διευθυντής της συνεργασίας του Τηλεσκοπίου Ορίζοντα Γεγονότων είναι ο Αμερικανός αστροφυσικός Sheperd Doeleman (Πανεπιστήμιο Harvard-Smithsonian CfA), ενώ ο Falcke (Πανεπιστήμιο Radboud Nijmegen) προεδρεύει του επιστημονικού συμβουλίου.

Η πρώτη εικόνα μιας μαύρης τρύπας, στο κέντρο του γαλαξία Messier 87, δημοσιεύθηκε από την Σύμπραξη EHT στις 10 Απριλίου 2019. Η συστοιχία τηλεσκοπίων έκανε αυτή την παρατήρηση σε μήκος κύματος 1,3mm και με θεωρητική, περιοριζόμενη από περίθλαση ανάλυση 25 μικροδευτερόλεπτα τόξου (μas). Τα μελλοντικά σχέδια περιλαμβάνουν τη βελτίωση της ανάλυσης της συστοιχίας με την προσθήκη νέων τηλεσκοπίων και τη λήψη παρατηρήσεων μικρότερου μήκους κύματος.
Εθνικό Πάρκο των Κάτω Τάτρα

μικρογραφία|Πανόραμα των Κάτω Τάτρα από το Ντούμπιερ
Το Εθνικό Πάρκο των Κάτω Τάτρα‎ () είναι εθνικό πάρκο στην Κεντρική Σλοβακία, μεταξύ του ποταμού Βαχ και τη κοιλάδα του Χρον. Το πάρκο και η ζώνη ασφαλείας καλύπτουν όλη την οροσειρά των Κάτω Τάτρα. Το Εθνικό Πάρκο καλύπτει έκταση 728τ.χλμ. και η ουδέτερη ζώνη, καλύπτει έκταση 1.102 τ.χλμ., αποτελώντας έτσι το μεγαλύτερο εθνικό πάρκο στην Σλοβακία.

Είναι χωρισμένο μεταξύ των περιφερειών Μπάνσκα Μπιστρίτσα, Ζίλινα και Πρέσοφ. Η ψηλότερη κορυφή είναι η Ντούμπιερ (2.043 μέτρα). Τέσσερις μεγάλοι ποταμοί στη Σλοβακία πηγάζουν από τη κορυφή Κράλοβα χόλα: οι Βαχ, Χρον, Χνίλετς, Χορνάντ. 

* Low Tatras National Park at Slovakia.travel
Όλε Γκούναρ Σόλσκιερ

Ο Όλε Γκούναρ Σόλσκιερ (νορβηγικά: Ole Gunnar Solskjær, γεννήθηκε στις 26 Φεβρουαρίου 1973) είναι Νορβηγός προπονητής ποδοσφαίρου στην ομάδα της Μάντσεστερ Γιουνάιτεντ . Μάλιστα ως παίκτης, πέρασε το μεγαλύτερο μέρος της καριέρας του παίζοντας ως Κεντρικός επιθετικός για τη Μάντσεστερ Γιουνάιτεντ. 

Πριν φτάσει στην Αγγλία, ο Σόλσκιερ έπαιξε για τους νορβηγικούς συλλόγους Κλαουσενένγκεν και Μόλντε. Πήρε μεταγραφή στη Μάντσεστερ Γιουνάιτεντ το 1996 με κόστος £1.5 εκατομμύριο. Έπαιξε 366 φορές για την Γιουνάιτεντ και έβαλε 126 γκολ κατά τη διάρκεια μιας επιτυχημένης περιόδου για το σύλλογο. Ήταν γνωστός με το προσωνύμιο "σούπερ αλλαγή" για την ικανότητά που είχε να περνά από τον πάγκο ως αλλαγή και να σκοράρει γκολ στο τέλος του αγώνα. Ενώ ήταν τραυματισμένος, στο τέλος του τελικού του ΟΥΕΦΑ Τσάμπιονς Λιγκ 1999, σημείωσε το νικηφόρο γκολ εναντίον της Μπάγερν Μονάχου, ενώ η Μάντσεστερ Γιουνάιτεντ κέρδισε με 2-1 στις καθυστερήσεις του αγώνα. 

Το 2007, ο Σόλσκιερ ανακοίνωσε την αποχώρησή του από το ποδόσφαιρο αφού δεν κατάφερε να ανακάμψει από σοβαρό τραυματισμό στο γόνατο. Ωστόσο, παρέμεινε στη Μάντσεστερ Γιουνάιτεντ σε προπονητικό ρόλο καθώς και σε πρεσβευτική ικανότητα. Το 2008, ο Σόλσκιερ έγινε διευθυντής της αποθεματικής ομάδας του συλλόγου. Το 2011 επέστρεψε στην πατρίδα του όπου έγινε προπονητής της Μόλντε, όπου την οδήγησε στους πρώτους δύο τίτλους στο πρωτάθλημα ποδοσφαίρου Νορβηγίας στις δύο πρώτες σεζόν του με την ομάδα. Εξασφάλισε έναν τρίτο τίτλο στην τρίτη σεζόν, όταν η ομάδα του κέρδισε τον Τελικό του Κυπέλλου Νορβηγίας 2013. Το 2014, διετέλεσε προπονητής της Κάρντιφ Σίτι, όταν ο σύλλογος υποβιβάστηκε από την Πρέμιερ Λιγκ στην Sky Bet Championship. Για ένα διάστημα επέβλεπε, μια ακαδημία κατάρτισης για νέους ποδοσφαιριστές στην γενέτειρα του, το Κρίστιανσουντ. 

Το 2018, προσλήφθηκε ως υπηρεσιακός προπονητής στην ομάδα που τον ανέδειξε , την Βρετανική Μάντσεστερ Γιουνάιτεντ μετά την απόλυση του Ζοσέ Μουρίνιο. Μετά από μια σειρά επιτυχημένων αποτελεσμάτων ( συγκεκριμένα 14 νίκες σε 19 ματς ) , η θέση του μονιμοποιήθηκε στον σύλλογο στις 28 Μαρτίου 2019 με 3ετες συμβόλαιο.
Σιρ Γκιγιάν

Ο Σιρ Γκιγιάν υπήρξε Πρωθυπουργός του Βασιλείου του Αφγανιστάν από τον Ιανουάριο του 1929 έως την 1η Νοεμβρίου 1929. Διαδέχθηκε τον Σιρ Αχμάντ ενώ μετά την απομάκρυνση του, ο Μοχαμάντ Χασίμ Χαν ανέλαβε το αξίωμα του Πρωθυπουργού του Αφγανιστάν. Πέθανε το 1929.
Αναστάσιος Ζίννης

Ο Αναστάσιος Ζίννης (1829–1899) ήταν Έλληνας ιατρός και καθηγητής πανεπιστημίου.
Κόμμα της Τσαμουριάς

Το Κόμμα της Τσαμουριάς () ήταν μικρό, βραχύβιο πολιτικό κόμμα στην Ελλάδα, το οποίο είχε ως στόχο να εκπροσωπήσει τους Τσάμηδες στο ελληνικό κοινοβούλιο. Δημιουργήθηκε από τον Αλή Ντίνο, διάσημο γελοιογράφο από τη Πρέβεζα και βουλευτή.
Ματέις ντε Λιχτ

O Ματέις ντε Λιχτ ("Matthijs de Ligt", 12 Αυγούστου 1999) είναι Ολλανδός ποδοσφαιριστής ο οποίος αγωνίζεται στη Γιουβέντους και στην Εθνική Ολλανδίας στη θέση του κεντρικού αμυντικού.
Αμβρόσιος Τραβερσάρι

Ο Αμβρόσιος Τραβερσάρι, γνωστός και ως Αμβρόσιος του Camaldoli (1386 20 Οκτωβρίου 1439), ήταν Ιταλός λόγιος μοναχός, Ελληνιστής και θεολόγος, σημαντικός υποστηρικτής των παπικων συμφερόντων τον 15ο αιώνα. Τιμάται ως άγιος της καθολικής Εκκλησίας από το μοναχικό τάγμα των Camaldolese . 

Ο Αμπρόζιο Τραβερσάρι γεννήθηκε κοντά στο Φορλί, στο χωριό Portico di Romagna το 1386. Σε ηλικία των 14 ετών εισήλθε στο τάγμα μοναχών Camaldolese στη Μονή της Αγίας Μαρίας των Αγγέλων στη Φλωρεντία και γρήγορα έγινε κορυφαίος θεολόγος και Ελληνιστής . Στη μελέτη του για την ελληνική λογοτεχνία δάσκαλός του ήταν ο Εμμανουήλ Χρυσολωράς . Εργάστηκε κυρίως ως μελετητής μέχρι που έγινε ηγούμενος του Τάγματός του το 1431. 

Ο Αμπρόζιο αναδείχτηκε ως κορυφαίος υποστηρικτής της παπικού πρωτείου . Τη στάση αυτή έδειξε ξεκάθαρα όταν παρακολούθησε το Συμβούλιο της Βασιλείας ως απεσταλμένος του Πάπα Ευγένιου Δ' και υπερασπίστηκε το πρωτείο του πάπα, κάνοντας έκκληση προς το Συμβούλιο να μην «διαρρήξει το ενιαίο ιμάτιο του Χριστού». Ακολούθως απεστάλη από τον πάπα στον αυτοκράτορα Σίγισμόνδο στη Γερμανία για να ζητήσει τη βοήθειά του στις προσπάθειες του να τερματίσει αυτό το συμβούλιο, το οποίο για πέντε χρόνια είχε παραβιάσει παπικά προνόμια. Ο Πάπας μετέφερε το συμβούλιο από τη Βασιλεία στη Φερράρα στις 18 Σεπτεμβρίου 1437. 

Τόσο ισχυρή ήταν η εχθρότητα του Αμβρόσιου σε μερικούς από τους αντιπροσώπους που χαρακτήρισε υποτιμητικά τη Βασιλεία "δυτική Βαβυλώνα". Υποστήριξε επίσης τον Πάπα στη Φερράρα και τη Φλωρεντία και εργάστηκε σκληρά στην προσπάθεια συμφιλίωσης της Ανατολικής και Δυτικής Εκκλησίαν. Σ αυτό το συμβούλιο ο Αμβρόσιος συνδέθηκε στενά με το Βησσαρίωνα τον Τραπεζούντιο, τον Ισίδωρο του Κιέβου και άλλους Έλληνες που ζητούσαν την Ένωση. Με τις προσπάθειές του και της χορηγίες του προς ορθοδόξους επισκόπους που δεν εσίτηζαν επαρκώς οι διοργανωτές, συνέβαλε σε μεγάλο βαθμό στην έστω και τυπική ένωση των δύο Εκκλησιών. Ήταν αυτός που συνέταξε και απήγγειλε τη σχετική διακύρυξη για την εντωτική Θ.Λειτουργία στον καθεδρικό ναό της Φλωρεντίας στις 6 Ιουλίου 1439. Την αντίστοιχη ελληνική μετάφραση έκανε ο Βησσαρίων, προσθέτοντας την αμφιλεγόμενη φράση στο Πιστεύω και εκ του Υιού. 

Πέθανε απροσδόκητα λίγους μήνες μετά. Η γιορτή του γιορτάζεται από το τάγμα Camaldolese στις 20 Νοεμβρίου.
Κάρλο Μαρσουπίνι

Ο Κάρλο Μαρσουπίνι (1399-1453), γνωστός και ως Κάρλο Αρετίνο(ς), λατινικά και Carolus Arretinus, ήταν Ιταλός αναγεννησιακός ανθρωπιστής, λόγιος και καγκελάριος της Φλωρεντινικής Δημοκρατίας . 

Γεννήθηκε στη Γένοβα σε οικογένεια από το Arezzo, αλλά μεγάλωσε και πέθανε στη Φλωρεντία . Ο πατέρας του Γκρεγκόριο ήταν κυβερνήτης της Γένοβας υπό τον Κάρολο ΣΤ' της Γαλλίας . Ο Κάρλο έμαθε καλά ελληνικά, πιθανώς από το Μανουήλ Χρυσολωρά. Συνδέθηκε με την οικογένεια των Mεδίκων και ήταν δάσκαλος του Lorenzo di Giovanni di Medici κατά τη δεκαετία του 1420. Περί το 1433, εξορίστηκε για ένα χρόνο στη Βερόνα μαζί με τον Lorenzo και τον μεγάλο αδελφο του Κοσμά. Ήταν παρών στη Σύνοδο της Φλωρεντίας το 1439 κι άκουσε τις διαλέξεις του Γεώργιου Πλήθωνα Γεμιστού. Το 1444 διαδέχτηκε τον Λεονάρντο Μπρούνι ως καγκελάριος της Δημοκρατίας της Φλωρεντίας. Μαζί του απεικονίζεται τιμητικά σε μνημείο που σχεδίασε ο γλύπτης Desiderio da Settignano στην εκκλησία Santa Croce της Φλωρεντίας. Μετά το θάνατό του το 1453 τον διαδέχτηκε στην καγκελαρία ο Πότζιο Μπρατσολίνι. 

μικρογραφία|αριστερά|Ο τάφος του Κάρλο Μαρσουπίνι στη Βασιλική της Σάντα Κρότσε στη Φλωρεντία.

Μετά το θάνατο του πατέρα του Γκρεγκόρι το 1444, ο Κάρλο ανέθεσε στο ζωγράφο Φιλίππο Λίππι ένα μνημείο για να τοποθετηθεί στην εκκλησία της Μονής των Ολυβέτων στο Αρέτσο. Το εικονοστάσι απεικονίζει τη "στέψη της Παναγίας, με τον Άγιο Ιωάννη και τον Άγιο Βενέδικτο" (που ονομάζεται "στέψη Μαρσούππινι", και σώζεται πια στη Ρώμη, στην Πινακοθήκη του Βατικανού . 

Ήταν άνθρωπος μεγάλης μόρφωσης, συγγραφέας πεζών αλλά και μερικών ποιημάτων. Μεταξύ των έργων του: ένα "κονσολάτιο" με αξιοσημείωτη χριστιανική έμπνευση (που έρχεται σε αντίθεση με τη φήμη του για απιστία) που γράφτηκε με αφορμή το θάνατο της Contessina de 'Bardi, για το σύζυγό της και φίλο του Κοσμά των Μεδίκων και στο γιο της Λορέντσο. Ο Πάπας Νικόλαος Ε' του αναθέτει το 1452 να μεταφράσει την Ιλιάδα του "Ομήρου" στα Λατινικά, ωστόσο πέθανε πριν τελειώσει. 

Δύο γιοι του Μασουρπίνι, ο Κριστόφορο και ο μικρός Κάρλο εμφανίζονται ως χαρακτήρες στο "Commentarium στο Convivium Platonis de Amore" ("Σχόλιο για το "Συμπόσιο" του "Πλάτωνα" ") του Marsilio Ficino . Μεταξύ των μαθητών του Κάρλο ήταν κι ο Giovanni Forteguerri της Pistoia. 

Ο Μαρσούπινι στέφθηκε μεταθανάτια στέμμα ποιητής. Η επικήδεια ομιλία προς τιμήν του διαβάστηκε από τον Matteo Palmieri .
Τάνελ Πάνταρ

Ο Τάνελ Πάνταρ ("Tanel Padar", γενν. 27 Οκτωβρίου 1980) είναι Εσθονός τραγουδιστής και τραγουδοποιός. Είναι κυρίως γνωστός διεθνώς για τη νίκη του στον Διαγωνισμό Τραγουδιού της Eurovision 2001. Ο Πάνταρ έγινε διάσημος κερδίζοντας το "Kaks takti ette", έναν ετήσιο τηλεοπτικό διαγωνισμό για νέους Εσθονούς τραγουδιστές το 1999.
Allochiria

Οι Allochiria είναι ελληνικό heavy metal μουσικό συγκρότημα που σχηματίστηκε το 2008 στην Αθήνα. Το μουσικό στυλ της μπάντας είναι post-sludge/post-black/progressive metal και συνδυάζουν βαριά doom riffs, post στοιχεία και ανατρεπτικές δυναμικές και έχουν πάρει το όνομα τους από τη νευρολογική διαταραχή αλλοχειρία.
Σταύρος Ζουμπουλάκης

Ο Σταύρος Ζουμπουλάκης (γεν. Συκιά Λακωνίας, 1953) είναι Έλληνας εκπαιδευτικός, φιλόλογος και δοκιμιογράφος. Μεταξύ άλλων, διετέλεσε διευθυντής του περιοδικού "Νέα Εστία" και πρόεδρος της Εθνικής Βιβλιοθήκης.
Δήμος Βελεσών

Ο Δήμος Βελεσών ( ) είναι δήμος στο κεντρικό μέρος της Βόρειας Μακεδονίας. Αποτελεί μέρος της Περιφέρειας Βάρνταρ. Βελεσά ονομάζεται επίσης η πόλη στην οποία βρίσκεται η έδρα του Δήμου Βελεσών.
Ντέιβ Μπέντον

Ο Ντέιβ Μπέντον (γ. 31 Ιανουαρίου 1951, γεννημένος ως Εφρέν Γιουτζίν Μπενίτα-Efrén Eugene Benita) είναι ποπ μουσικός από την Αρούμπα που ζει στην Εσθονία. Είναι ένας από τους νικητές του διαγωνισμού τραγουδιού της Eurovision 2001. Σε ηλικία 50 χρονών και 101 ημερών την ημέρα της νίκης του, ο Μπέντον είναι ο γηραιότερος τραγουδιστής που κέρδισε τη Eurovision.
Γεωργιανό Ινστιτούτο Αθηνών

Το Γεωργιανό Ινστιτούτο Αθηνών είναι ένα από τα 17 ξένα αρχαιολογικά ινστιτούτα που λειτουργούν στην Αθήνα.

Είναι το πρώτο γεωργιανό ακαδημαϊκό και πολιτιστικό ίδρυμα εκτός Γεωργίας. Το ελληνικό κράτος το αναγνώρισε το 1998 ως ξένο αρχαιολογικό ινστιτούτο. Τα συμφέροντα του Ινστιτούτου και οι δραστηριότητες καλύπτουν όλες τις πτυχές των επιστημονικών και πολιτιστικών ανταλλαγών μεταξύ Ελλάδας και της Γεωργίας.
Σαρντόρ Μιρζάεφ

Ο Σαρντόρ Μιρζάεφ (αγγλικά:"Sardor Mirzaev", ουζμπεκικά κυριλλικά:Сардор Мирзаев, 21 Μαρτίου 1991, Φεργκάνα) είναι Ουζμπέκος επαγγελματίας ποδοσφαιριστής, ο οποίος αγωνίζεται ως μέσος για τη Λοκομοτίβ Τασκένδης του Πρωταθλήματος Ουζμπεκιστάν.
Dana International

Η Σαρόν Κοέν (εβραϊκά: שרון כהן, γ. 2 Φεβρουαρίου 1969), ευρύτερα γνωστή ως Dana International (εβραϊκά: דנה אינטרנשיונל), είναι Εβραία ποπ τραγουδίστρια. Έχει κυκλοφορήσει οκτώ σόλο και τρία συλλογικά άλμπουμ. Είναι κυρίως γνωστή για τη νίκη της στον Διαγωνισμό Τραγουδιού της "Eurovision" 1998 στο Μπέρμιγχαμ με το τραγούδι "Diva".

Μετά την εδραίωση της αρχικής εμπορικής της επιτυχίας με τους δίσκους "Umpatampa" (1994) και "Maganuna" (1996), επιλέχθηκε το 1998 για να εκπροσωπήσει το Ισραήλ στο διαγωνισμό τραγουδιού της "Eurovision" με το τραγούδι της "Diva". Έγινε ευρέως γνωστή στο Ευρωπαϊκό κοινό μετά την πρώτη θέση στη Eurovision.

Η Dana μετά από την επιτυχία με τα άλμπουμ "Free" (1999), "Yoter Veyoter" (2001), "HaHalom HaEfshari" (2002) και "Hakol Ze Letova" (2007), εκπροσώπησε το Ισραήλ στην Eurovision για δεύτερη φορά το 2011, αυτή τη φορά με το τραγούδι "Ding Dong", το οποίο δεν κατάφερε να φτάσει στον τελικό. Την ίδια χρονιά, έγινε κριτής στον τηλεοπτικό διαγωνισμό Ισραηλινών μουσικών ταλέντων "Kokhav Nolad".
Ιρλανδικό Ινστιτούτο Ελληνικών Σπουδών

Το Ιρλανδικό Ινστιτούτο Ελληνικών Σπουδών (ΙΙΕΣ, IIHSA) (Ιρλανδικά: Institiúid Éireannach san Ataen don Léann Heilléanach) είναι ένα από τα 17 ξένα αρχαιολογικά ινστιτούτα που λειτουργούν στην Αθήνα, Ελλάδα.
Ντένις Μαν

Ο Ντένις Μαν ("Dennis Man," 26 Αυγούστου 1998) είναι Ρουμάνος επαγγελματίας ποδοσφαιριστής, ο οποίος αγωνίζεται ως επιθετικός ή πλάγιος μέσος για τη Στεάουα Βουκουρεστίου. 

Διεθνώς, έχει εκπροσωπήσει τη Ρουμανία σε επίπεδο Εθνικής U19 και Εθνικής U21, προτού κάνει το ντεμπούτο του για την Εθνική Ρουμανίας το Μάρτιο του 2018.
Ασπαλακίδες

Οι Ασπαλακίδες (Talpidae) αποτελούν οικογένεια μικρών θηλαστικών της τάξης των Ευλιπότυφλων και περιλαμβάνουν τους ασπάλακες και τα ντεσμάν. Είναι ζώα μικρά. Έχουν γενικά μακρύ και στενό ρύγχος. Τα μπροστινά τους πόδια είναι ιδιαίτερα ανεπτυγμένα. Φέρουν μικρά ή καλυμμένα μάτια καθώς είναι προσαρμοσμένα σε υπόγεια διαβίωση.
Δήμος Σόπιστα

Ο Δήμος Σόπιστα ( , ) είναι δήμος στο βόρειο μέρος της Βόρειας Μακεδονίας. Αποτελεί μέρος της Περιφέρειας Σκοπίων. Σόπιστα ονομάζεται επίσης το χωριό στο οποίο βρίσκεται η έδρα του Δήμου Σόπιστα.